**SZT-**

**MEGÁLLAPODÁS**

**állami vagyonba tartozó Veszprém 2216/3** **helyrajzi számú ingatlan, Veszprém 2216/5 helyrajzi számú ingatlan és Veszprém 2216/6 helyrajzi számú ingatlan ingyenes önkormányzati tulajdonba adásáról**

(a továbbiakban: jelen megállapodás)

amely létrejött:

egyrészről a **Magyar Állam** mint tulajdonosképviseletében az állami vagyonról szóló 2007. évi CVI. törvény (a továbbiakban: Vtv.) 17. § (1) bekezdés e) pontja alapján eljáró **Magyar Nemzeti Vagyonkezelő Zártkörűen működő Részvénytársaság** (székhelye: 1133 Budapest, Pozsonyi út 56.; adószáma: 14077340-2-44.; cégjegyzékszáma: 01-10-045784; statisztikai számjele: 14077340-6422-114-01; képviseli együttesen: Bakó Zsuzsanna Klára gazdasági menedzser és Huszár Edit vagyongazdálkodási menedzser) mint tulajdonba adó (a továbbiakban: **MNV Zrt**. vagy **Tulajdonba adó**),

másrészről **Veszprém Megyei Jogú Város** **Önkormányzata** (székhelye: 8200 Veszprém, Óváros tér 9.; törzsszáma: 734202; adószáma: 15734202-2-19; statisztikai számjele: 15734202-8411-321-19; képviseli: Porga Gyula polgármester) mint tulajdonba vevő (a továbbiakban: **Önkormányzat** vagy **Tulajdonba vevő)**,

– együttesen: **Szerződő Felek,** külön-külön**: Szerződő Fél** – között alulírott helyen és napon az alábbiak szerint:

**I. Előzmények**

**I.1.** A Vtv. 3. § (1) bekezdése értelmében a rábízott állami vagyon felett az államot megillető tulajdonosi jogok és kötelezettségek összességét tulajdonosi joggyakorlóként, ha törvény vagy miniszteri rendelet eltérően nem rendelkezik, az MNV Zrt. gyakorolja.

A Vtv. 33. § (1) bekezdése szerint állami vagyon tulajdonjogának átruházására – ha törvény eltérően nem rendelkezik – kizárólag az MNV Zrt. jogosult.

A Vtv. 36. § (2) bekezdés c) pontja alapján az állami vagyon tulajdonjoga helyi önkormányzat javára ingyenesen átruházható törvényben vagy törvény felhatalmazása alapján kiadott jogszabályban foglalt feladatai elősegítése érdekében.

**I.2.** A Vtv. 36. § (7) bekezdése szerint az MNV Zrt. Igazgatósága jogosult dönteni helyi önkormányzat javára, a Vtv. 36. § (2) bekezdés c) pontjában meghatározott célokra, legfeljebb bruttó 25 millió forint forgalmi értékű ingatlan ingyenes tulajdonba adásáról.

Felek rögzítik, hogy a jelen megállapodás II.1. pontjában meghatározott Ingatlan(ok) forgalmi értéke külön-külön nem haladja meg a bruttó 25 millió forintot, amelyre tekintettel a Vtv. 36. § (7) bekezdésének felhatalmazása alapján az MNV Zrt. Igazgatósága 106/2025 (IV.23.) IG számú határozatában az Önkormányzat által benyújtott – ingyenes tulajdonba adásra irányuló – kérelem alapján az ingatlan-nyilvántartásban:

- Veszprém belterület 2216/3 helyrajzi számú „kivett közút” megnevezésű ingatlan,

- Veszprém belterület 2216/5 helyrajzi számú „kivett közút” megnevezésű ingatlan, valamint

- Veszprém belterület 2216/6 helyrajzi számú „kivett közút” megnevezésű ingatlan

(a továbbiakban együttesen: Ingatlanok) térítésmentes önkormányzati tulajdonba adásáról döntött.

Az Önkormányzat Közgyűlése által meghozott, az ingyenes tulajdonba adás kezdeményezéséről szóló 60/2024. (II.29.) határozat jelen megállapodás 1. számú elválaszthatatlan mellékletét képezi, amely az ingatlanügyi hatóság részére nem kerül benyújtásra.

**I.3.** Szerződő Felek rögzítik, hogy jelen megállapodás szerinti tulajdonba adásra vonatkozó eljárás az I.2. pontban hivatkozott közgyűlési határozat alapján indult el.

A tulajdonba adásra a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 2. pontjában meghatározott – településüzemeltetés – önkormányzati feladatok ellátásának elősegítése érdekében, Veszprém, Aranyosvölgy területén egy új völgyhíd megvalósítására irányuló beruházáshoz szükséges terület biztosítása céljából kerül sor.

**II. A jelen megállapodás tárgya**

**II.1**. Szerződő Felek rögzítik, hogy a jelen megállapodás tárgyát a Magyar Állam 1/1 arányú tulajdonában, az MNV Zrt. tulajdonosi joggyakorlásában lévő alábbi táblázatban szereplő ingatlanok (a továbbiakban külön-külön: Ingatlan, a továbbiakban együttesen: Ingatlanok) képezik.

|  |  |  |  |  |  |  |
| --- | --- | --- | --- | --- | --- | --- |
| **Település**  **Fekvés** | **Helyrajzi szám** | **Megnevezés** | **Magyar Állam tulajdoni hányada** | **Ingatlan-nyilvántartás szerinti összes terület (m2)** | **Aktuális forgalmi érték**  **(Ft)** | |
| **nettó** | **bruttó** |
| Veszprém belterület | 2216/3 | kivett közút | 1/1 | 1341 | 6.771.654,- | 8.600.000,- |
| Veszprém belterület | 2216/5 | kivett közút | 1/1 | 832 | 4.409.449,- | 5.600.000,- |
| Veszprém belterület | 2216/6 | kivett közút | 1/1 | 132 | 708.661,- | 900,000,- |

**II.2.** Szerződő Felek rögzítik, hogy az Ingatlanok tekintetében az ingatlan-nyilvántartás az alábbi bejegyzéseket tartalmazza:

|  |  |  |
| --- | --- | --- |
| **Veszprém belterület 2216/3 helyrajzi szám** | | |
| Tulajdoni lap I. része | Tulajdoni lap II. része | Tulajdoni lap III. része |
| I/1. művelési ág: kivett közút  1341 m² | II/3. név: MAGYAR ÁLLAM jogállás: tulajdonos  tulajdoni hányad: 1/1  bejegyző határozat: 418249/2/2023.08.29  jogcím: földrendezés tulajdoni hányad: 0/1 4023/1960.10.03  jogcím: telekalakitás tulajdoni hányad: 1/1  II/4. MAGYAR NEMZETI VAGYONKEZELÕ ZRT.  jogállás: tulajdonosi jogokat gyakorló szervezet  hányad: 1/1  bejegyző határozat: 418249/2/2023.08.29 | III/1. Vezetékjog  a vázrajz szerinti 3 m² területre.  bejegyző határozat: 401589/7/2023/2022.12.01  jogosult:  E.ON ÉSZAK-DUNÁNTÚLI ÁRAMHÁLÓZATI ZÁRTKÖRÛEN MÛKÖDÕ RÉSZVÉNYTÁRSASÁG  III/2. Önálló szöveges bejegyzés telekalakítás során kialakult a Veszprém belterület 2216/2  helyrajzi számú ingatlanból., Térképi előzmény: 8/488/2022.bejegyző határozat: 401589/7/2023/2022.12.01 |

|  |  |  |
| --- | --- | --- |
| **Veszprém belterület 2216/5 helyrajzi szám** | | |
| Tulajdoni lap I. része | Tulajdoni lap II. része | Tulajdoni lap III. része |
| I/1. művelési ág: kivett közút  832 m² | II/3. név: MAGYAR ÁLLAM jogállás: tulajdonos  tulajdoni hányad: 1/1  bejegyző határozat: 418249/2/2023.08.29 jogcím: földrendezés tulajdoni hányad: 0/1 4023/1960.10.03  jogcím: telekalakitás tulajdoni hányad: 1/1  II/4. MAGYAR NEMZETI VAGYONKEZELÕ ZRT.  jogállás: tulajdonosi jogokat gyakorló szervezet  hányad: 1/1  bejegyző határozat: 418249/2/2023.08.29 | III/1. Vezetékjog  a vázrajz szerinti 269 m² területre.  jogosult:  név: E.ON ÉSZAK-DUNÁNTÚLI ÁRAMHÁLÓZATI ZÁRTKÖRÛEN MÛKÖDÕ RÉSZVÉNYTÁRSASÁG bejegyző határozat: 401589/7/2023/2022.12.01  eredeti határozat: 30867/2/2013.01.17  III/ 2. Önálló szöveges bejegyzés telekalakítás során kialakult a Veszprém belterület 2216/2  helyrajzi számú ingatlanból  bejegyző határozat: 401589/7/2023/2022.12.01  Térképi előzmény: 8/488/2022. |

|  |  |  |
| --- | --- | --- |
| **Veszprém belterület 2216/6 helyrajzi szám** | | |
| Tulajdoni lap I. része | Tulajdoni lap II. része | Tulajdoni lap III. része |
| I/1. művelési ág: kivett közút  132 m² | II/3. név: MAGYAR ÁLLAM jogállás: tulajdonos  tulajdoni hányad: 1/1  bejegyző határozat: 418249/2/2023.08.29, jogcím: földrendezés tulajdoni hányad: 0/1 4023/1960.10.03  jogcím: telekalakitás tulajdoni hányad: 1/1  II/4. MAGYAR NEMZETI VAGYONKEZELÕ ZRT.  jogállás: tulajdonosi jogokat gyakorló szervezet hányad: 1/1  bejegyző határozat: 418249/2/2023.08.29 | III/1. Önálló szöveges bejegyzés telekalakítás során kialakult a Veszprém belterület 2216/2  helyrajzi számú ingatlanból  bejegyző határozat: 401589/7/2023/2022.12.01  Térképi előzmény: 8/488/2022. |

Az Ingatlanok egyebekben az ingatlan-nyilvántartás szerint per-, teher- és igénymentesek.

**III. Az Ingatlan(ok) átadása**

**III.1.** Az MNV Zrt. kijelenti, hogy az Ingatlanok tulajdonjogát ingyenesen átadja az Önkormányzat részére, az Önkormányzat pedig azokat átveszi. Szerződő Felek tudomásul veszik, hogy az Önkormányzat a tulajdonjogának az ingatlan-nyilvántartásba történő bejegyzésével válik az Ingatlanok tulajdonosává.

**III.2.** Az Önkormányzat kötelezettséget vállal arra, hogy az Ingatlanokat a jelen megállapodás I.3. pontjában foglaltaknak megfelelően fogja használni.

**III.3.** Az Önkormányzat tudomásul veszi, hogy az Ingatlanok tulajdonba vételével, a birtokátruházással, valamint a tulajdonjog átruházás ingatlan-nyilvántartási bejegyzésével és az elidegenítési tilalom ingatlan-nyilvántartási feljegyzésével kapcsolatos költségek – ide értve az Ingatlanok aktuális forgalmi értéke megállapításának költségét is – az Önkormányzatot terhelik.

**III.4.** Amennyiben az Ingatlanok bérbeadással vagy más jogcímen hasznosítottak, az Önkormányzat vállalja a fennálló jogviszonyból eredő kötelezettségeket és a tulajdonossal szemben támasztott esetleges jövőbeni követelésekért való helytállást. Az MNV Zrt. nyilatkozik, hogy az Ingatlanok nem hasznosítottak.

**III.5.** Az Ingatlanok birtokának átruházása Szerződő Felek részvételével, birtok-átruházási jegyzőkönyv felvételével történik a jelen megállapodás érvényes létrejövetelétől számított 30 napon belül előre egyeztetett időpontban.

A birtok-átruházási eljárást az MNV Zrt. részéről az MNV Zrt. érintett szervezeti egysége bonyolítja le.

Az Önkormányzat a birtokátruházás időpontjától kezdve szedi az Ingatlanok hasznait, valamint viseli azok terheit és a bekövetkező károkat.

**IV. Ingatlan-nyilvántartási rendelkezések**

**IV.1.** Szerződő Felek jelen megállapodás aláírásával feltétlen és visszavonhatatlan hozzájárulásukat adják ahhoz, hogy a Veszprém belterület 2216/3 helyrajzi számú ingatlanra vonatkozóan, a Veszprém belterület 2216/5 helyrajzi számú ingatlanra vonatkozóan, valamint a Veszprém belterület 2216/6 helyrajzi számú ingatlanra vonatkozóan a Magyar Állam 1/1 arányú tulajdonjoga, illetve az MNV Zrt. tulajdonosi joggyakorlói minősége az ingatlan-nyilvántartásból törlésre kerüljön, Veszprém Megyei Jogú Város Önkormányzata 1/1 arányú tulajdonjoga a Veszprém belterület 2216/3 helyrajzi számú ingatlanra vonatkozóan, a Veszprém belterület 2216/5 helyrajzi számú ingatlanra vonatkozóan, valamint a Veszprém belterület 2216/6 helyrajzi számú ingatlanra vonatkozóan ingyenes tulajdonba adás jogcímén az ingatlan-nyilvántartásba bejegyzésre kerüljön.

**IV.2.** Az Önkormányzat tudomásul veszi, hogy a Veszprém belterület 2216/3 helyrajzi számú ingatlanon, a Veszprém belterület 2216/5 helyrajzi számú ingatlanon, valamint a Veszprém belterület 2216/6 helyrajzi számú ingatlanon a nemzeti vagyonról szóló 2011. évi CXCVI. törvény (a továbbiakban: Nvtv.) 13. § (5) bekezdése alapján a tulajdonjog megszerzésétől – az Önkormányzat tulajdonjog bejegyzési kérelmének ingatlan-nyilvántartási iktatási (széljegyzési) dátumától, amelyre visszamenőleges hatállyal történik a tulajdonszerzés – számított 15 évig a törvény erejénél fogva elidegenítési tilalom áll fenn. Az elidegenítési tilalom az Nvtv. 13. § (10) bekezdése alapján a Magyar Állam által történő tulajdonszerzésre nem terjed ki.

Szerződő Felek jelen megállapodás aláírásával feltétlenül és visszavonhatatlanul hozzájárulnak, és kölcsönösen kérik, hogy a Magyar Állam javára a jelen megállapodás alapján történő tulajdonszerzéstől – vagyis a bejegyzés alapjául szolgáló tulajdonjog bejegyzés iránti kérelme ingatlan-nyilvántartási széljegyzésére visszamenőleges időponttól – számított 15 évig a Veszprém belterület 2216/3 helyrajzi számú ingatlanra, a Veszprém belterület 2216/5 helyrajzi számú ingatlanra, valamint a Veszprém belterület 2216/6 helyrajzi számú ingatlanra elidegenítési tilalom kerüljön feljegyzésre az ingatlan-nyilvántartásba.

**V. További nyilatkozatok**

**V.1.** Az Önkormányzat kijelenti, hogy az adózás rendjéről szóló 2017. évi CL. törvény 260. §-a alapján köztartozásmentes adózónak minősül. A köztartozással kapcsolatos kizáró feltétel fennállásának hiányát az Önkormányzat a nyilvános köztartozásmentes adózói adatbázisból a letölthető kivonattal igazolta az MNV Zrt. felé.

Az MNV Zrt. ennek alapján megállapítja, hogy az Önkormányzat köztartozásmentes minősége hitelt érdemlően igazolt.

Az MNV Zrt. megállapítja továbbá, hogy nyilvántartása szerint az Önkormányzatnak az MNV Zrt.-vel szemben nincs lejárt tartozása.

**V.2.** Az Nvtv. 13. § (2) bekezdése szerint nemzeti vagyon tulajdonjogát átruházni természetes személy vagy átlátható szervezet részére lehet. Az Nvtv. 3. § (1) bekezdés 1. pont a) alpontja értelmében a helyi önkormányzatok átlátható szervezetnek minősülnek, így az Önkormányzat részére a nemzeti vagyon tulajdonjoga – az e pont szerinti egyéb előfeltételek teljesítése esetén – átruházható.

**V.3.** Az MNV Zrt. ingyenes tulajdonba adás jogcímén az Önkormányzat tulajdonszerzésének napjával – amely a tulajdonjog bejegyzés iránti kérelem ingatlanügyi hatóság általi iktatásának (széljegyzésének) napjára visszamenőlegesen történik – az Ingatlanokat nyilvántartásából kivezeti.

**VI. Kötelezettségvállalások:**

**VI.1.** Az Önkormányzat tudomásul veszi, hogy az Ingatlanok tulajdonjogát a fennálló terhekkel és kötelezettségekkel együtt szerzi meg.

**VI.2.** Az Önkormányzat kijelenti, hogy az Ingatlanok meglévő, a jelen megállapodás megkötésének időpontjában fennálló műszaki és egyéb állapotát ismeri és azt jelen állapotában, valamint környezetvédelmi, tűzszerészeti, vegyvédelmi és esetleges egyéb szennyeződéstől való mentesítés nélkül veszi a tulajdonába.

Az Önkormányzat kijelenti, hogy saját költségvetése terhére vállalja az Ingatlanok környezeti állapotának felmérését, szükség esetén kármentesítését, illetve, ha az Ingatlanokon tervezett tevékenység engedélyköteles, akkor a szükséges engedély(ek) megszerzését, az Ingatlanok ingyenes tulajdonba adásával összefüggésben esetlegesen felmerülő általános forgalmi adó megfizetését.

A Szerződő Felek rögzítik, hogy az általános forgalmi adóról szóló 2007. évi CXXVII. törvény (a továbbiakban: Áfa tv.) 11. § (1) bekezdése alapján ellenérték fejében teljesített termékértékesítés [2. § a) pontja] az is, ha az adóalany a terméket vállalkozásából véglegesen kivonva, azt saját vagy alkalmazottai magánszükségletének kielégítésére vagy általában, vállalkozásától idegen célok elérésére ingyenesen felhasználja, illetőleg azt más tulajdonába ingyenesen átengedi, feltéve, hogy a termék vagy annak alkotórészeinek szerzéséhez kapcsolódóan az adóalanyt egészben vagy részben adólevonási jog illette meg. Amennyiben a térítésmentes átadás után felmerül Áfa fizetési kötelezettség, azt az Önkormányzat számla ellenében megtéríti az MNV Zrt. részére, az MNV Zrt. Magyar Államkincstárnál vezetett 10032000-01457522 számú számlaszámára való átutalással a számla kiállításától számított 20 napon belül. Az Áfa tv. 68. §-a alapján az adó alapja a termék vagy az ahhoz hasonló termék teljesítéskor megállapított beszerzési ára, ilyen ár hiányában pedig a teljesítéskor megállapított előállítási értéke. Amennyiben adófizetési kötelezettség keletkezik, az MNV Zrt. a számlát a birtokbaadást követően 8 napon belül állítja ki az Önkormányzat részére.

**VI.3.** Az Önkormányzat vállalja, hogy az Ingatlanok vonatkozásában sem a Magyar Állammal, sem annak képviseletét ellátó MNV Zrt.-vel szemben semmilyen követelést nem támaszt.

**VI.4.** Szerződő Felek rögzítik, hogy az Ingatlanokat az Önkormányzat a tulajdonjog megszerzésétől számított 15 évig nem idegenítheti el (ideértve az ellenérték nélkül történő elidegenítést és az apportálást is), továbbá azt a tulajdonjog megszerzésétől számított 15 évig a juttatási célnak (az I.3. pontban meghatározott hasznosítási célnak) megfelelően köteles hasznosítani, valamint állagukat megóvni.

Ha az Ingatlanok birtokátruházásának időpontja a tulajdonjog megszerzésének időpontját megelőzi, a jelen pontban rögzített kötelezettségeinek az Önkormányzat a birtokátruházás és a tulajdonjog megszerzésének időpontja között is köteles eleget tenni.

**VI.5.** Amennyiben az Önkormányzat a célhoz kötött hasznosításra vonatkozó – jelen megállapodás szerinti – kötelezettségeinek részben vagy egészben nem tesz eleget vagy az Ingatlanokat nem hasznosítja, köteles az MNV Zrt. írásos felszólítására, a felszólításban meghatározott határidőig a jogsértő állapotot megszüntetni. A jogsértő állapot megszüntetésére szabott határidő elmulasztása esetén az Önkormányzat köteles az Ingatlanok jelen megállapodás II.1. pontjában rögzített aktuális bruttó forgalmi értéknek a kötelezettség megsértésének napjától számított, a mindenkori jegybanki alapkamattal növelt összegét, a felszólítás Önkormányzat általi kézhezvételétől számított 60 napon belül az MNV Zrt. részére nemteljesítési kötbérként megfizetni.

**VI.6.** Az Önkormányzat tudomásul veszi, hogy az MNV Zrt. a jogsértő állapot határidőre történő megszüntetésének elmulasztása esetén – az VI.5. pont szerinti nemteljesítési kötbér követelése helyett – a jelen megállapodástól elállhat. Amennyiben az MNV Zrt. elállási jogát gyakorolja, az Önkormányzat sem a Magyar Állammal, sem az MNV Zrt.-vel szemben megtérítési igénnyel vagy egyéb követeléssel nem élhet. Az Önkormányzat tudomásul veszi továbbá, hogy amennyiben az értékcsökkenés az Ingatlanok nem a felhasználási célnak megfelelő hasznosítására vagy a hasznosítási, illetve az állagmegóvási kötelezettség elmulasztására vezethető vissza, köteles az Ingatlanokban bekövetkezett értékcsökkenés összegét az MNVZrt. részére megfizetni.

**VI.7.** Az Önkormányzat vállalja, hogy a jelen megállapodásban előírt kötelezettségei teljesítéséről – a jelen megállapodás létrejövetelét követő évtől számított – jelen megállapodás IV.2. pontjában meghatározott elidegenítési tilalom fennállásának ideje alatt, minden év december 31. napjáig írásban tájékoztatja az MNV Zrt.-t.

Amennyiben az Önkormányzat beszámolási kötelezettségének határidőben nem tesz eleget, és azt az MNV Zrt. határidőt tartalmazó felszólítása ellenére is elmulasztja vagy késedelmesen teljesíti, az Ingatlanok jelen megállapodás II.1. pontjában rögzített aktuális bruttó forgalmi értékének 5 százalékát köteles mint késedelemi kötbért az MNV Zrt. erre vonatkozó felhívásának kézhezvételétől számított 30 napon belül megfizetni az MNV Zrt. részére. A késedelmi kötbér megfizetése a beszámolási kötelezettség teljesítése alól nem mentesít.

**VI.8.** Az Önkormányzat tudomásul veszi, hogy a jelen megállapodásban vállalt kötelezettségei teljesítését az MNV Zrt. ellenőrizheti, ennek keretében javaslatokat adhat az Önkormányzatot az MNV Zrt.-vel szemben terhelő beszámolási kötelezettség szerződésszerű teljesítésének elősegítése érdekében. Az ellenőrzés során az MNV Zrt. vagy az általa az ellenőrzés lefolytatása érdekében megbízott személy (szervezet) jogosult – többek között – az Ingatlan hasznosítását helyszíni szemle keretében ellenőrizni, és a felhasználással kapcsolatos valamennyi iratba, adathordozón tárolt adatba – a jogszabályokban meghatározott adat-és titokvédelmi előírások betartásával – betekinteni, valamint az Önkormányzattól felvilágosítást, tájékoztatást, nyilatkozatot, a beszámolási kötelezettség teljesítése kapcsán a tájékoztató indokolt kiegészítését kérni.

Az Önkormányzat jelen megállapodás aláírásával elfogadja az VI.5. és VI.7. pontokban meghatározott nemteljesítési és késedelmi kötbérek mértékét, azokat sem most, sem később nem tartja túlzó mértékűnek.

**VI.9.** Az Önkormányzat tudomásul veszi továbbá, hogy az Nvtv. 13. § (11) bekezdése alapján a jelen megállapodás IV.2. pontjában meghatározott elidegenítési tilalom fennállásának ideje alatt – az Nvtv. 13. § (11a) és (12) bekezdésében foglaltak kivételével – kizárólag az MNV Zrt. előzetes hozzájárulásával terhelheti meg az Ingatlant. Az Nvtv. 13. § (12a) bekezdése alapján az MNV Zrt. előzetes hozzájárulása kötelező mellékletét képezi a jelen megállapodás IV.2. pontjában meghatározott elidegenítési tilalom hatálya alatt történő megterhelésének vagy biztosítékul adásának bejegyzésére irányuló ingatlan-nyilvántartási kérelemnek.

**VII. Egyebek**

**VII.1.** Szerződő Felek rögzítik, hogy az illetékekről szóló 1990. évi XCIII. törvény 5. § (1) bekezdése alapján teljes személyes illetékmentességet élveznek.

**VII.2.** Szerződő Felek kijelentik, hogy a jelen megállapodás aláírásához szükséges felhatalmazással rendelkeznek.

**VII.3.** Szerződő Felek jelen megállapodás aláírásával megbízzák és meghatalmazzák Dr. Mohos Ügyvédi Irodát (székhely: 8200 Veszprém, Rózsa u. 22.; eljáró ügyvéd: dr. Mohos Gábor; kamarai azonosító száma: 36078181; nyilvántartó kamara: Veszprém Vármegye), hogy a tulajdonjog-átruházás és a IV.2. pont szerinti elidegenítési tilalom ingatlan-nyilvántartási bejegyeztetésével, valamint az MNV Zrt. tulajdonosi joggyakorlói minőségének töröltetésével kapcsolatosan az ingatlanügyi hatóság előtt Szerződő Felek képviseletében eljárjon. Az ellenjegyzéssel és a jogi képviselettel kapcsolatos költségeket az Önkormányzat viseli. Dr. Mohos Gábor ügyvéd a jelen megállapodás ellenjegyzésével nyilatkozik arról, hogy a megbízást és meghatalmazást elfogadja.

Az MNV Zrt. jelen megállapodás jogi ellenjegyzésére megbízza és meghatalmazza Dr. Kovács Gergely ügyvédet (8200 Veszprém, Buhim utca 12., kamarai azonosító szám: 36063737, nyilvántartó kamara: Veszprémi Ügyvédi Kamara), aki a jelen megállapodás ellenjegyzésével nyilatkozik arról, hogy a megbízást és meghatalmazást elfogadja.

Az Önkormányzat jelen megállapodás jogi ellenjegyzésére megbízza és meghatalmazza Dr. Mohos Ügyvédi Irodát (székhely: 8200 Veszprém, Rózsa u. 22.; eljáró ügyvéd: dr. Mohos Gábor; kamarai azonosító száma: 36078181; nyilvántartó kamara: Veszprém Vármegye). Dr. Mohos Gábor ügyvéd jelen megállapodás ellenjegyzésével nyilatkozik arról, hogy a megbízást és meghatalmazást elfogadja.

**VII.4.** Szerződő Felek rögzítik, hogy a jelen megállapodás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

**VII.5.**  Szerződő Felek rögzítik továbbá, hogy a jelen megállapodásba foglalt együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik Szerződő Fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. és GDPR keretei között teszik hozzáférhetővé. Szerződő Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

**VII.6.** Szerződő Felek egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) pontja alapján kifejezetten jogszerűnek tekintik mindazon személyes adataiknak a másik Szerződő Fél általi kezelését, amely célból és mértékben ez az adatkezelés a jelen megállapodás teljesítéséhez a másik Szerződő Félnek szükséges.

**VIII. Jogviták rendezése:**

**VIII.1.** Szerződő Felek megállapodnak abban, hogy a jelen megállapodással kapcsolatos esetleges vitáikat elsősorban tárgyalás útján igyekeznek rendezni. Ennek eredménytelensége esetében az illetékes és hatáskörrel rendelkező rendes bírósághoz fordulnak jogorvoslatért.

**VIII.2.** A jelen megállapodásban nem szabályozott kérdésekben az Nvtv., a Vtv., a Vhr., a Polgári Törvénykönyvről szóló 2013. évi V. törvény, a Mötv. és az egyéb vonatkozó jogszabályok rendelkezései irányadóak.

**IX. A jelen megállapodás létrejövetele:**

**IX.1.** Jelen megállapodást Szerződő Felek annak áttanulmányozása és értelmezése után, mint akaratukkal mindenben megegyezőt írták alá. Kijelentik továbbá, hogy jelen megállapodás annak Szerződő Felek általi aláírása napján jön létre. Ha az aláírások nem ugyanazon napon történnek, a létrejövetel időpontja a későbbi aláírás napja.

**IX.2.** Szerződő Felek megállapodnak, hogy az Üttv. 43. § (4) bekezdése alapján a jelen megállapodás minden oldallapjának Szerződő Felek általi kézjeggyel történő ellátását mellőzik.

**IX.3.** Jelen megállapodás 8 példányban készült, amelyből 3 példány az MNV Zrt.-t, 5 példány az Önkormányzatot illeti meg.

**X. Melléklet** (az ingatlanügyi hatóság részére nem kerül benyújtásra)

1. 60/2024. (II.29.) közgyűlési határozat

|  |  |  |
| --- | --- | --- |
| Veszprém, 2025. | | Veszprém, 2025. |
|  | |  |
| A Magyar Állam képviseletében eljáró | |  |
| **Magyar Nemzeti Vagyonkezelő Zrt.** | | **Veszprém Megyei Jogú Város Önkormányzata** |
| …………………….. | …………………….. | …………………….. |
| **Bakó Zsuzsanna Klára** | **Huszár Edit** | **Porga Gyula** |
| gazdasági menedzser | vagyongazdálkodási menedzser | polgármester |
| **Tulajdonba adó** | | **Tulajdonba vevő** |

|  |  |
| --- | --- |
| Az MNV Zrt. részéről ellenjegyzem azzal, hogy az ellenjegyzés az Önkormányzat vonatkozásában az Üttv. 44. § (1) bekezdés c) és d) pontjában foglaltak tanúsítására nem terjed ki:  Veszprém, 2025. | Az Önkormányzat részéről ellenjegyzem azzal, hogy az ellenjegyzés az MNV Zrt. vonatkozásában az Üttv. 44. § (1) bekezdés c) és d) pontjában foglaltak tanúsítására nem terjed ki:  Veszprém, 2025. |
| …………………….. | ………………………… |
| **dr. Kovács Gergely**  **ügyvéd**  kamarai azonosító szám: 36063737 | **dr. Mohos Gábor**  ügyvéd  kamarai azonosító szám: 36078181 |